Diari Oficial de la Generalitat Valenciana


Sumari del DOGV 9983, del 14-11-2024 (2024/11437)

RESOLUCIÓ de 8 de novembre de 2024, de la Direcció General de Transports i Logística, per la qual es dicten instruccions per a la incorporació de les llicències de taxi del municipi de Tavernes de la Valldigna a l'àrea de prestació conjunta del taxi de a Safor.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11677

CVE
:   YASU-J-4270-67389

Data del document
:   08-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Descriptors 

:   * taxi

L'àrea de prestació conjunta de la Safor va ser creada mitjançant la Resolució de 9 de juliol de 2012, de la presidenta del Consell d'Administració de l'Agència Valenciana de Mobilitat, per la qual es crea l'àrea de prestació conjunta del taxi de la Safor.

L'Orde 6/2024, de 23 de setembre, de la Conselleria de Medi Ambient, Infraestructures i Territori, per la qual s'amplia l'àrea de prestació conjunta de la Safor per als servicis de transport públic de viatgers en automòbils de turisme, determina que segons el que es disposa en l'article 20 de la Llei 13/2017, de 8 de novembre, del taxi de la Comunitat Valenciana (d'ara en avant Llei 13/2017), l'autorització de transports per als servicis de taxi d'àrea de prestació conjunta és comprensiva, i substituïx la llicència municipal de taxi de l'ajuntament dels municipis que s'han integrat en l'àrea, i l'autorització de transport interurbà.

Amb la incorporació de Tavernes de la Valldigna a l'àrea de prestació conjunta de la Safor, les llicències de taxi municipals passen a tindre la condició d'autoritzacions de transport tipus VT pertanyents a l'àrea de prestació conjunta de la Safor.

La Llei 13/2017 exigix, així mateix, que els titulars de les autoritzacions de taxi i les persones que presten el servici com a assalariats o familiar col·laborador han de comptar amb la capacitació professional de l'ajuntament o la conselleria competents, i han de comptar amb el document d'identificació o targeta identificativa que es regula en l'Orde 3/2019, de 6 de maig, de la Conselleria de Vivenda, Obres Públiques i Vertebració del Territori, per la qual es regula la targeta identificativa de la persona que conduïx el taxi en la Comunitat Valenciana.

Per tot això, d'acord amb el que es disposa en la disposició final primera de l'Orde 6/2024, de 23 de setembre, de la Conselleria de Medi Ambient, Infraestructures i Territori, per la qual s'amplia l'àrea de prestació conjunta de la Safor per als servicis de transport públic de viatgers en automòbils de turisme,

RESOLC

Primer

Les llicències de taxi municipals números 1, 2 i 3, actualment en vigor, adquirixen la condició d'autoritzacions de transport tipus VT pertanyents a l'àrea de prestació conjunta de la Safor, mantenint el mateix número d'autorització nacional que ja tenien, i la seua condició de vehicle adaptat a persones de mobilitat reduïda (PMR) quan corresponga, amb el següent detall:

|  |  |  |  |
| --- | --- | --- | --- |
| *Llicència* | *núm. de VT* | *matrícula* | *adaptat/no adaptat* |
| 1 | 50943028 | 9561-AYL | adaptada (permanent) a PMR |
| 2 | 52482218 | 2955-NIT | adaptada (permanent) a PMR |
| 3 | 73786077 | 5616-HJR | no adaptada a PMR |

  

Les llicències de taxi la creació de les quals haja sigut iniciada amb anterioritat a l'Orde 6/2024, de 23 de setembre, podran accedir a l'autorització de la present àrea, sempre que la seua creació com a llicència municipal s'haja ajustat al que es disposa en l'article 7 de la Llei 13/2017, per a noves autoritzacions de taxi.

*Segon*

Els titulars de les autoritzacions a què es referix l'apartat anterior o aquelles persones que presten el servici en l'actualitat que estiguen en possessió del certificat de capacitació professional de l'ajuntament, disposaran de tres mesos, a partir de la notificació de publicació de la present resolució, per a sol·licitar la targeta identificativa de l'àrea de la Safor, a través de l'enllaç corresponent al procediment per a l'expedició de la targeta identificativa de la persona que conduïx el taxi en la Comunitat Valenciana: primera expedició.

<https://www.gva.es/es/inicio/procedimientos?id_proc=g16222>

*Tercer*

Els requisits relatius al taxímetre i a la introducció de les tarifes oficials de l'àrea de prestació conjunta de la Safor en vigor hauran de complir-se abans del 31 de gener de 2025.

*Quart*

El requisit d'imatge corporativa que establix l'article 6 de la Resolució de 9 de juliol de 2012, de creació de l'àrea de la Safor serà exigible a partir del 31 de gener de 2025.

*Quint*

Els vehicles actualment adscrits a les autoritzacions de taxi que passen a formar part de la present àrea hauran de complir amb els requisits d'antiguitat que exigix l'article 14 de la Llei 13/2017; no obstant això, si algun vehicle supera l'antiguitat màxima permesa per a les àrees de prestació conjunta, podrà esgotar el termini d'antiguitat màxim que tenia permès com a llicència municipal.

*Sext*

La present resolució produirà efectes des de la publicació en el *Diari Oficial de la Generalitat Valenciana*.

  

València, 8 de novembre de 2024

Manuel Ríos Pérez

Director general de Transports i Logiítica